આજે પાકિસ્તાનના ચાર અધિકારીઓએ અમદાવાદમાં સાબરમતી રિવરફ્રન્ટ પ્રોજેક્ટનો અભ્યાસ કર્યો હતો. તેઓ આ અભ્યાસ બાદ તેનું અમલીકરણ પાકિસ્તાનમાં રાવી નદીના વિકાસમાં કરશે. આ અંગે લાહોરના કમિશનર રશિદ મહેમૂડ લાંગ્રીયલે જણાવ્યું કે અત્યારે તો અમે સાબરમતી રિવરફ્રન્ટનો જ અભ્યાસ કરવા આવ્યા છીએ. જો કે પાકિસ્તાનને ગુજરાતના વિકાસ મોડેલમાં રસ છે. આ માટે અલગ ટીમ મુલાકાત લેશે અને ગુજરાતના અધિકારીઓને પાકિસ્તાન પણ આમંત્રિત કરાશે.